**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 381/2017**

**ΑΔΑ:** 7ΑΘΙΩΨΑ-ΤΗΠ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2017 Της 13Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πρακτικού δημοπρασίας για την εργαία: Περισυλλογή και περίθαλψη αδέσποτων ζώων συντροφιάς** **’’**

Στην Άρτα, σήμερα, ημέρα Πέμπτη 13-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **26124/07-07-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Κοσμάς Ηλίας**  **8.Παπαϊωάννου Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 8 ) έκτακτα θέμα

Ο Πρόεδρος εισηγούμενος το 2ο έκτακτο θέμα**: Έγκριση πρακτικού δημοπρασίας για την εργαία: Περισυλλογή και περίθαλψη αδέσποτων ζώων συντροφιάς** έθεσε υπόψη το από 10-07-2017 πρακτικό της Επιτροπής διαγωνισμού το οποίο αναφέρει τα εξής: Στην Άρτα και στην αίθουσα συνεδριάσεων Δημοτικού Συμβουλίου στις **10-07-2017** ημέρα **Δευτέρα** και ώρα **11:00π.μ.** μέχρι **11.30π.μ.** συνήλθε σε συνεδρίαση η οριζόμενη από τις αριθ. **389/2016** απόφαση Οικονομικής Επιτροπής για τον ορισμό Επιτροπής Διενέργειας Διαγωνισμών και Αξιολόγησης Αποτελεσμάτων Υπηρεσιών της Δ/νσης Καθ/τας, Ανακύκλωσης και Πρασίνου και της Δ/νσης Τοπ.Οικ.Αν/ξης, Γεωργίας, Κτην/φίας και Αλιείας έτους 2017 αποτελούμενη από τους :

1) Αγγελική Αποστόλη, Πρόεδρο

2) Νικόλαο Νικολάου, Μέλος

3) Γεώργιο Ντεκουμέ, Μέλος

για να προβεί στην διενέργεια συνοπτικού μειοδοτικού διαγωνισμού με κριτήριο κατακύρωσης τη χαμηλότερη τιμή για την παροχή υπηρεσίας με τίτλο «**Περισυλλογή και περίθαλψη αδέσποτων ζώων συντροφιάς**» με σφραγισμένες προσφορές για την ανάδειξη μειοδότη για το έτος 2017.

Η επιτροπή αφού έλαβε υπ’ όψη :

* Την αριθμ. 23558/26-06-2017 (ΑΔΑ: 63ΕΙΩΨΑ-ΔΝΥ) περίληψη διακήρυξης συνοπτικού διαγωνισμού
* Την υπ’ αριθμ. 23556/26-06-2017 διακήρυξη συνοπτικού διαγωνισμού.
* Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**ΔΕΧΘΗΚΕ**

σε δημόσια συνεδρίαση τις προσφορές των διαγωνιζομένων κατά την διάρκεια της ώρας που ορίσθηκε με την ανωτέρω διακήρυξη για την διενέργεια του διαγωνισμού.

Υποβλήθηκαν δύο (2) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών και επειδή δεν εμφανίσθηκε άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 11 της αρ.8494/03-03-2017 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψηφίων αναδόχων και ύστερα από αναλυτικό έλεγχο διαπίστωσε ότι και οι δύο διαγωνιζόμενοι πληρούν τις προϋποθέσεις σύμφωνα με τα άρθρα 8 και 9 της αρ. 23556/26-06-2017 διακήρυξης για τη συμμετοχή τους στην διαδικασία αποσφράγισης των φακέλων οικονομικής προσφοράς και την συμμετοχή τους στη διαδικασία ανάδειξης προσωρινού αναδόχου.

Στη συνέχεια την ίδια μέρα, σύμφωνα με το εδάφιο γ της παραγράφου 2 του άρθρου 11 της παρούσας, η επιτροπή προέβη στην αποσφράγιση των φακέλων οικονομικής προσφοράς των δύο (2) υποψηφίων ήτοι:

1. **Τρομπούκης Γεώργιος** (αρ.πρ.κατάθεσης δικαιολογητικών **26779/10-07-2017**) με τιμή προσφοράς **13.113,00** **€**
2. **Αλέξη Βασιλική** (αρ.πρ.κατάθεσης δικαιολογητικών **26791/10-07-2017**) με τιμή προσφοράς **13.075,80 €**

Μετά την αξιολόγησή τους η επιτροπή :

**ΓΝΩΜΟΔΟΤΕΙ**

Για την λήψη απόφασης κατακύρωσης της σύμβασης της εργασίας **«Περισυλλογή και περίθαλψη αδέσποτων ζώων συντροφιάς»** για το Δήμο Αρταίων έτους **2017** με βάση την χαμηλότερη τιμή προσφοράς στην **προσωρινή ανάδοχο** **κ. Αλέξη Βασιλική** με τιμή **13.075,80 €** στο σύνολο των εργασιών σύμφωνα με το άρθρο **105 του Ν.4412/2016**.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 10-07-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 10-07-2017 πρακτικό και κατακυρώνει τη σύμβαση εργασίας **«Περισυλλογή και περίθαλψη αδέσποτων ζώων συντροφιάς»** για το Δήμο Αρταίων έτους **2017** με βάση την χαμηλότερη τιμή προσφοράς στην **προσωρινή ανάδοχο** **κ. Αλέξη Βασιλική** με τιμή **13.075,80€** στο σύνολο των εργασιών σύμφωνα με το άρθρο **105 του Ν.4412/2016**.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 381/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*