**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 393/2017**

**ΑΔΑ:** 67ΑΨΩΨΑ-7ΗΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2017 Της 13Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Απαλλαγή υπολόγου Θ. Μπαλατσούκα υπαλλήλου του Δήμου για χρηματικά εντάλματα προπληρωμής ’’**

Στην Άρτα, σήμερα, ημέρα Πέμπτη 13-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **26124/07-07-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Κοσμάς Ηλίας**  **8.Παπαϊωάννου Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 8 ) έκτακτα θέμα

Ο κ. Πρόεδρος εισηγούμενος το 6ο τακτικό **Απαλλαγή υπολόγου Θ. Μπαλατσούκα υπαλλήλου του Δήμου για χρηματικά εντάλματα προπληρωμής** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«1. Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«1.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

2. Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

1. Με την υπ’ αριθμ. 184/2017 απόφαση της Οικονομικής Επιτροπής διατέθηκε πίστωση 4.731,55€ σε βάρος του ΚΑ 20-7325.001 προκειμένου να καλυφθούν δαπάνες για:

α) επέκταση δικτύου Φ.Ο.Π. στην οδό Β. Ηπείρου πάροδος 63 ποσού 1.109,06€

β) επέκταση δικτύου Φ.Ο.Π. στο Κορφοβούνι, θέση Ζερβέικα ποσού 3.620,89€

γ) έξοδα κατάθεσης τραπέζης 2 Χ 0,80€=1,60

Με την ίδια απόφαση ορίστηκε υπόλογος για την έκδοση του σχετικών χρηματικών ενταλμάτων προπληρωμής ο υπάλληλος του Δήμου Μπαλατσούκας Θεόδωρος.

Για το σκοπό αυτό εκδόθηκε το υπ’ αριθμ. 427Β/2017 ποσού 4.731,55 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 4.731,55 €.

2. Με την υπ’ αριθμ. 278/2017 απόφαση της Οικονομικής Επιτροπής διατέθηκε πίστωση 4.051,79€ σε βάρος του ΚΑ 20-7325.001 προκειμένου να καλυφθούν δαπάνες για:

α) συμμετοχή τριφασικής παροχής Νο1 Φ.Ο.Π. στα Ρόκκα ποσού 1.768,20€

β) συμμετοχή τριφασικής παροχής Νο1 Φ.Ο.Π. στο Πολύδροσο, θέση Βίραγκα ποσού 1.172,13€

γ) επέκταση δικτύου Φ.Ο.Π. στην Ανέζα ποσού 1.109,06€

δ) έξοδα κατάθεσης τραπέζης 3 Χ 0,80€=2,40

Με την ίδια απόφαση ορίστηκε υπόλογος για την έκδοση του σχετικών χρηματικών ενταλμάτων προπληρωμής ο υπάλληλος του Δήμου Μπαλατσούκας Θεόδωρος.

Για το σκοπό αυτό εκδόθηκε το με αριθμ. 935Β/2017 ποσού 4.051,79€ χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 4.051,79€

3. Με την με αριθμ. 302/2017 απόφαση της Οικονομικής Επιτροπής διατέθηκε πίστωση 4.438,63€ σε βάρος του ΚΑ 20-7325.001 προκειμένου να καλυφθούν δαπάνες για:

α) επέκταση δικτύου Φ.Ο.Π. στην οδό Ανδρομάχου ποσού 1.109,06€

β) επέκταση δικτύου Φ.Ο.Π. στην οδό Μαραθώνος και Σκυλοσόφου ποσού 2.218,11€

γ) επέκταση δικτύου Φ.Ο.Π. στους Χαλκιάδες ποσού 1.109,06€

δ) έξοδα κατάθεσης τραπέζης 3 Χ 0,80€=2,40

Με την ίδια απόφαση ορίστηκε υπόλογος για την έκδοση του σχετικών χρηματικών ενταλμάτων προπληρωμής ο υπάλληλος του Δήμου Μπαλατσούκας Θεόδωρος.

Για το σκοπό αυτό εκδόθηκε το με αριθμ. 1052Β/2017 ποσού 4.438,63€ χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 4.438,63€

Προκειμένου να γίνει απόδοση του λογαριασμού, ο υπόλογος υπάλληλος του Δήμου Μπαλατσούκας Θεόδωρος έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης.

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τον ανωτέρω υπάλληλο σχετικά με την απόδοση του λογαριασμού και στη συνέχεια να προβούμε στην απαλλαγή του από υπόλογο της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* τις υπ’ αριθμ. 184/2017, 278/2017 και 302/2017 αποφάσεις της Οικονομικής Επιτροπής με την οποία διατέθηκαν πιστώσεις σε βάρος του ΚΑ 20-7325.001 προκειμένου να καλυφθούν δαπάνες επέκτασης δικτύου ηλεκτροφωτισμούκαι ορίστηκε υπόλογος των αντίστοιχων ποσών ο υπάλληλος του Δήμου Μπαλατσούκας Θεόδωρος.
* Τα υπ’ αριθμ 427Β, 935Β και 1052Β χρηματικά εντάλματα προπληρωμής έτους 2017 που εκδόθηκαν για το σκοπό αυτό

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή του υπαλλήλου του Δήμου Μπαλατσούκα Θεόδωρου από υπόλογο των ποσών τα οποία διατέθηκαν για πληρωμή δαπανών επέκτασης δικτύου ηλεκτροφωτισμού

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα διατάξεις του άρθρου 172 του Ν. 3463/2006, άρθρο 72 Ν. 3852/2010, των άρθρων 32,33,34 και 37 του ΒΔ 17/5-15/6/1959, τα αρ. 427Β και 935Β και 1052Β χρηματικά εντάλματα προπληρωμής έτους 2017 που εκδόθηκαν για το σκοπό αυτό και γενομένης ψηφοφορίας κατά την οποία ο κ. Παπαϊωάννου ψήφισε Λευκό

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή του υπαλλήλου του Δήμου Μπαλατσούκα Θεόδωρου από υπόλογο των ποσών τα οποία διατέθηκαν για πληρωμή δαπανών επέκτασης δικτύου ηλεκτροφωτισμού

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 393/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*