**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 400 /2017**

**ΑΔΑ:** 64ΒΑΩΨΑ-ΒΟΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2017 Της 13Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Βεβαίωση κάλυψης των νέων κενών οργανικών θέσεων ανταποδοτικών υπηρεσιών από τις εγγεγραμμένες πιστώσεις του Προϋπολογισμού ’’**

Στην Άρτα, σήμερα, ημέρα Πέμπτη 13-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **26124/07-07-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Κοσμάς Ηλίας**  **8.Παπαϊωάννου Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 8 ) έκτακτα θέμα

Ο κ. Πρόεδρος εισηγούμενος το 13**ο** τακτικόθέμα: **Βεβαίωση κάλυψης των νέων κενών οργανικών θέσεων ανταποδοτικών υπηρεσιών από τις εγγεγραμμένες πιστώσεις του Προϋπολογισμού** Έδωσε το λόγο στον Γενικό Γραμματέα κ. Σερβετά ο οποίος είπε τα εξής:

Με τα υπ’ αριθ. [14/30.6.2016](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000381_N0000027066_N0000027139_S0000129878) και [9/10.5.2017](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000381_N0000027590_N0000027719_S0000134847)  Πρακτικά των Γενικών Συνελεύσεων της Ολοµέλειας του Ελεγκτικού Συνεδρίου κρίθηκε ότι οι αυτοδίκαιες νοµοθετικές παρατάσεις των συµβάσεων εργασίας σε υπηρεσίες καθαριότητας των κτηρίων των δηµοσίων υπηρεσιών, των ανεξάρτητων αρχών, των ΝΠ∆∆, των ΝΠΙ∆ και των ΟΤΑ, καθώς και για τις κάθε είδους ανταποδοτικές υπηρεσίες καθαριότητας των ΟΤΑ, που αρχικά είχαν συναφθεί για διάστηµα οκτώ µηνών κατ’ επίκληση των εξαιρετικών προϋποθέσεων του άρθρου 205 του ΚΚ∆ΚΥ (ν.3584/2007), τελούν σε αντίθεση µε το άρθρο 103 του Συντάγµατος και την Κοινοτική Οδηγία υπ’ αριθ.1999/70/ΕΚ του Συµβουλίου της 28.6.1999, όπως ενσωµατώθηκε στο εθνικό δίκαιο µε το πδ 164/2004, ενόψει ιδίως του γεγονότος  ότι «οι ανάγκες που διατηρούνται και επαναλαµβάνονται για χρονικό διάστηµα µεγαλύτερο των οκτώ µηνών αποβάλλουν το χαρακτήρα τους ως περιοδικών, εποχικών ή πρόσκαιρων, αποτελούν δε πάγιες και διαρκείς ανάγκες και, συνεπώς, δύνανται υπό το καθεστώς του άρθρου 103 του Συντάγµατος να καλύπτονται µόνον µε την πρόσληψη προσωπικού είτε τακτικού είτε µε συµβάσεις εργασίας ιδιωτικού δικαίου αορίστου χρόνου».

Κατόπιν τούτου, καθίσταται σαφής η ανάγκη κάλυψης των θέσεων στην καθαριότητα µε µόνιµες προσλήψεις, καθώς οι θέσεις αυτές, ως καλύπτουσες πάγιες και διαρκείς ανάγκες των ΟΤΑ α’ βαθµού, δεν µπορεί να θεωρηθούν ότι έχουν χαρακτήρα πρόσκαιρο, εποχικό ή παροδικό. Ενόψει αυτού και δεδοµένης τόσο της εξαιρετικής σηµασίας που έχει για το κοινωνικό σύνολο η πλήρης και λυσιτελής κάλυψη των υπηρεσιακών αναγκών στις υπηρεσίες καθαριότητας των ΟΤΑ α’ βαθµού και τα νοµικά πρόσωπα αυτών όσο και του επείγοντος χαρακτήρα της κάλυψης των αναγκών αυτών για λόγους δηµόσιας υγείας, µε το [άρθρο 24 του ν. 4479/2017 (Α΄94)](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000037_N0000027517_N0000027730_S0000135178)  παρέχεται η δυνατότητα επιτάχυνσης και διευκόλυνσης των διαδικασιών κάλυψης των θέσεων τακτικού προσωπικού στις ανταποδοτικές υπηρεσίες καθαριότητας, είτε µε τη σύσταση νέων θέσεων στις υπηρεσίες αυτές µε τροποποίηση των Οργανισµών Εσωτερικής Υπηρεσίας (Ο.Ε.Υ.), είτε µε την πλήρωση υφιστάµενων ήδη κενών οργανικών θέσεων στις υπηρεσίες αυτές,

Στον ΟΕΥ του Δήμου μας οι προβλεπόµενες κενές οργανικές θέσεις δεν επαρκούν για την κάλυψη των πραγµατικών αναγκών, και για το λόγο αυτό έχει ξεκινήσει η διαδικασία τροποποίησης, που θα γίνει σύµφωνα µε το [άρθρο 10 του ν.3584/2007](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000037_N0000001435_N0000001881_S0000009022), όπως ισχύει, σε συνδυασµό µε το [αρ.63 περ. στ’ του ν. 3852/2010 (Πρόγραµµα Καλλικράτης)](http://www.dimosnet.gr/?MDL=pages&Branch=N_N0000000002_N0000023676_N0000000020_N0000000037_N0000005792_N0000007698_S0000051504), σύµφωνα µε τα οποία απαιτείται:

- Εισήγηση της Εκτελεστικής Επιτροπής,

-Απόφαση του οικείου συµβουλίου,

-Γνωµοδότηση του οικείου Υπηρεσιακού Συµβουλίου,

- **Βεβαίωση της Οικονοµικής Επιτροπής ότι η ετήσια δαπάνη του βασικού μισθού του καταληκτικού κλιμακίου των προτεινομένων θέσεων καλύπτεται από τις εγγεγραμμένες στον προϋπολογισμό πιστώσεις που αφορούν ανταποδοτικές υπηρεσίες, κατά παρέκκλιση της παρ.3 του άρθρου 10 του ν.3584/2007.** ([ΥΠ.ΕΣ. εγκ.19/ οικ.22159/30.06.2017](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000575_N0000000584_N0000027507_S0000135190)).

Σύμφωνα με την υπ’ αριθμ. 10/2017 εισήγηση της Εκτελεστικής Επιτροπής, που θα συζητηθεί ως θέμα στο επικείμενο Δημοτικό Συμβούλιο, στον νέο ΟΕΥ προτείνονται οι παρακάτω κενές οργανικές θέσεις στις ανταποδοτικές υπηρεσίες καθαριότητας:

|  |  |  |  |
| --- | --- | --- | --- |
| ΚΛΑΔΟΣ ΔΕ | ΥΠΗΡΕΤΟΥΝ | ΚΕΝΕΣ | ΟΡΓΑΝΙΚΕΣ ΘΕΣΕΙΣ |
| ΔΕ Χειριστών Μηχανημάτων Έργου | 3 | 3 | 6 |
| ΔΕ Οδηγών  αυτοκινήτου (απορριμματοφόρου) | 8 | 6 | 14 |
| ΔΕ Εποπτών Καθαριότητας | 3 | 2 | 5 |
| ΔΕ Μηχανικών Αυτοκινήτων | 0 | 1 | 1 |
| ***ΣΥΝΟΛΟ ΘΕΣΕΩΝ ΔΕ*** | **14** | **12** | **26** |

|  |  |  |  |
| --- | --- | --- | --- |
| ΚΛΑΔΟΣ ΥΕ | ΥΠΗΡΕΤΟΥΝ | ΚΕΝΕΣ | ΟΡΓΑΝΙΚΕΣ ΘΕΣΕΙΣ |
| ΥΕ Εργατών Καθαριότητας | 21 | 16 | 37 |
| ΥΕ16 Προσωπικό Καθαριότητας | 1 | 1 | 2 |
| ΥΕ2 Επιστάτης Καθαριότητας | 1 | 1 | 2 |
| ΥΕ Εργατών Καθαριότητας (ΙΔΑΧ) | 1 | 1 | 1 |
| **ΣΎΝΟΛΟ ΘΕΣΕΩΝ ΥΕ** | **24** | **19** | **42** |

Στον πίνακα που ακολουθεί φαίνεται η συνολική δαπάνη του βασικού μισθού του καταληκτικού κλιμακίου για τις παραπάνω κενές θέσεις, ανά κατηγορία εκπαίδευσης:

|  |  |  |  |
| --- | --- | --- | --- |
| **Κατηγορία Εκπαίδευσης** | **Νέες Θέσεις Μόνιμου Προσωπού** | **Βασικός Μισθός καταληκτικού κλιμακίου** | **Ετήσια Δαπάνη** |
| ΔΕ | 12 | 1.578,00 € | 227.232,00 € |
| ΥΕ | 19 | 1.296,00 € | 295.488,00 € |
|  | 31 | **Σύνολο** | **522.720,00 €** |

Στον προϋπολογισμό του Δήμου οι εγκεκριμένες πιστώσεις σε ανταποδοτικές δαπάνες ανέρχονται στο ποσό των **10.147.594,30 €,** γεγονός που σημαίνει ότι καλύπτονται οι απαιτούμενες πιστώσεις για τις νέες κενές οργανικές θέσεις.

Παρακαλούμε όπως η Οικονομική Επιτροπή βεβαιώσει σχετικά.

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, την εισήγηση του Γενικού Γραμματέα και γενομένης ψηφοφορίας κατά την οποία ο κ. Παπαϊωάννου ψήφισε Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Βεβαιώνει σύμφωνα με το ιστορικό της παρούσης ότι η ετήσια δαπάνη του βασικού μισθού του καταληκτικού κλιμακίου των προτεινομένων νέων κενών οργανικών θέσεων ανταποδοτικών υπηρεσιών κατηγορίας (**ΔΕ και ΥΕ)** καλύπτεται από τις εγγεγραμμένες στον προϋπολογισμό πιστώσεις που αφορούν ανταποδοτικές υπηρεσίες, κατά παρέκκλιση της παρ.3 του άρθρου 10 του ν.3584/2007. ([ΥΠ.ΕΣ. εγκ.19/ οικ.22159/30.06.2017](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000575_N0000000584_N0000027507_S0000135190)).

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 400/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***